Fra København forfremmedes Morengejm til ambassadørposten i [[London]] 1882-[[1884|84]] og havde den tilsvarende post i [[Paris]] fra 1884-[[1898|98]]. Morengejm arbejdede her for en tilnærmelse mellem [[Tredje franske republik|Frankrig]] og Rusland og regnes for en af de russiske statsmænd, der har haft størst andel i den fransk-russiske alliances tilblivelse. Med stor energi arbejdede han således for det franske [[eskadre]]besøg i [[Kronstadt]] [[1891]], [[Nikolaj 2. af Rusland|den russiske kejsers]] besøg i [[Paris]] [[1896]] og præsident [[Félix Faure]]s genvisit i [[Sankt Petersborg]] august [[1897]], da alliancen proklameredes, ligesom han også virkede for optagelsen af de store russiske lån i Frankrig. Efter sin afsked som ambassadør blev han medlem af rigsrådet.
Titler Samfund